 **PLANUL FINANCIAR**

 Prof.Avram Monica, G.P. Nr. 1 Șomcuta Mare, jud. Maramureș

Am un leu și încă-un leu

Pe amândoi i-am câștigat chiar eu,

Dar să-mi iau bilet la spectacol,

Am nevoie de încă patru.

O să-l spăl pe Motănel,

Mai câștig un leu pe el,

De la tata mai iau doi,

Împrumut, îi dau înapoi.

Și înc-un leu mă străduiesc

De la mama să-l primesc

Pentru obiectele uzate

Care pot fi reciclate.

Planul gata, l-am făcut,

Sunt hotărât să-l execut,

De ceva nu iese bine,

De la capăt o iau mâine.

**VALOAREA BANILOR**

Copilul nu trebuie să muncească,

Dar când mare o să crească

La servici el va pleca

Și un salariu va lua,

Iar pe banii câștigați

El își poate cumpăra:

O mașină sau o casă,

Haine și mâncare-n plasă

Dar iubirea, ține minte!

Nu se cumpără, nici vinde.